cyanic-selkie/wikianc huggingface dataset:
Ioannes de la Encina
Musicam didicit apud Salmanticam, et condiscipulus eius fuit Aelius Antonius Nebrissensis. Scripsit opera in lingua Castellana prisca et Legionense. Coluit polyphoniam in carminibus suis, sed quoque composuit carmina villanica lauto et pandurio.
Fontes
Opera collecta sunt in libris variis:
Mnesimachus (Antigoni sectator)
Mnesimachus (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis sectator.
Inscriptio Mnesimachi
Inscriptio quaedam, olim in templo Artemidis in urbe Sardium erecta, terras in planitie Lydiana Mnesimacho ab Antigono Monophthalmo saeculo IV a.C.n. exeunte datas refert; quas terras postea Mnesimachus, pecunia carente, templo ipso tradit. Chaereas quidam, aliter ignotus, de his terris quaestionem iuridicam conduxit. Ex inscriptione de terris aliis a sectatoribus Antigoni possessis legimus, inter quos Adrastus et Pytheus. Hic et Sagarius, Lydi ut videtur, chiliarchae in Lydia merebant.
Ferdinandus Camon
Ferdinandus Camon (natus in Urbania die 14 Novembris 1935) est scriptor Italicus. Anno 1978 operis  Un'altare per la madre gratia Praemium Strega accepit.
Servius Sulpicius Rufus
Servius Sulpicius Rufus (circa 105 a.C.n.–43 a.C.n.), "longe omnium in iure civili princeps" (Cicero), fuit senator Romanus, qui consulatum anno 51 a.C.n. gessit.
De familia
Servius Sulpicius Quinti filius Rufus e tribu Lemonia, patricia gente Sulpiciorum ortus est, quae, primo saeculo a.C.n. quidem, duos ramos praecipuos, cognominibus Rufo et Galba distinctos, praebuit. E qua gente Galba imperator originem traxit. Filium e Postumia uxore genuit, quem Cicero magni aestimabat atque sibi ut generum exoptavit. An Sulpicia poeta huius filia vel neptis fuerit incertum est.
De adolescentia et studiis
Servius Rufus aequalis et familiaris Ciceronis fuit: simul eloquentiae atque arti oratoriae studuerunt, una Rhodum ad rhetores ac philosophos Graecos audiendos circa annum 78 a.C.n. profecti sunt: "in eisdem exercitationibus ineunte aetate fuimus". Sed, cum Sulpicius sensisset se parem Ciceroni oratorem numquam fore, maluit in iure civili primus omnium esse. Bonus orator tamen fuit : nam tres orationes Sulpici tempore Quintiliani adhuc legebantur, qui acumen earum laudat.
Magistri iuris civilis Romae ei fuerunt Lucius Lucilius Balbus et Gaius Aquilius Gallus.
De Sulpicio iurisconsulto
Servius Sulpicius in Digestis saepe memoratur ac paene 180 volumina de iure scripsisse traditus est. De quibus nihil ad nos pervenit nisi brevia excerpta in Aulo Gellio. Nonnullos libros titulo tenus novimus: librum de Dotibus, duos minimum libros de Sacris detestandis, alium de locis quos apud Mucium Scaevolam reprehendebat (Scaevola iurisconsultus Romanus maximus ante Sulpicium fuerat tam in iure civili quam in iure pontificio ). Primus omnium certe commentarios de Edicto praetoris edidit. Nam Lex XII Tabularum Ciceronis tempore in usu iudiciorum esse desierat: edictum praetoris initio anni promulgatum ius novum erat ex quo iudices sententias dicebant.
Praecipue tamen rationem novam, id est dialecticam quam ex philosophis Graecis perceperat, iuri Romano adhibuit. Ita definitionbus ac distinctionibus accuratissimis usus est, consequentia ex principiis deduxit. Primo apud eum ius ars facta est cum antea usus sine ratione fuerat. Nam iurisconsulti priores casus quam plurimos colligere ac enumerare contenti erant, Sulpicius vero corpus iuris in genera et species digerere voluit. Haec Cicero : ipsi per nos iudicare velimus sed non possumus.
Inter discipulos eius Alfenus Varus et Aufidius Namusa memorandi sunt.
De cursu honorum
Anno 65 a.C.n. praetor fuit, sed cum, post intervallum solitum trium annorum, consulatum anni 62 petisset, a Licinio Murena superatus est, qui pecunias suffragiorum emendorum causa largitus erat. Quod, quamquam illo tempore a fere omnibus petitoribus fiebat, tamen lege de ambitu cavebatur. Itaque Sulpicius Rufus Murenam ambitus accusavit et in ius vocavit, ne comitia rata essent. Accusator cum eo Marcus Cato, vir magnae auctoritatis et unus ex optimatium ducibus, fuit.
At Cicero, etsi Servi Sulpici amicus, cum videret Rempublicam Romanam coniuratione Catilinae in discrimine maximo esse nec duobus iustis consulibus carere oportere, Licinium Murenam defendere constituit, ne mali cives in desertam Rempublicam impetum facerent: nam eo ipso anno, Cicerone consule, Catilina et ipse consulatum frustra petiverat. Oratio Pro Murena hodieque extat ac summa delectatione legitur. Qua occasione ars oratoria scientiam iuris vicit: nam, Ciceronis gratia, utilitas publica ius, aequitatem et iustitiam superavit. Murena enim, quamquam lege de ambitu culpa non vacabat, absolutus est ac comitia eius rata fuere.
Anno 52 a.C.n. mense intercalari, cum comitia consularia ob seditiones nondum peragi potuissent, Servius Sulpicius, ut interrex, Pompeium consulem sine collega creavit ex senatus voluntate. Eodem anno consulatum petivit et a populo Catoni praelatus est.
Itaque anno 51 demum Servius Sulpicius fuit consul cum Marco Claudio Marcello. Tum Pompei partibus favit ; nihilominus de Caesare bene meritus est, dum collegae Marcello resistit, qui leges adversus Caesarem ferre conabatur. Bello civili ineunte diu haesitavit quas partes sequeretur atque Ciceronem litteris adhuc extantibus consultavit, quidnam agendum esset. Post pugnam ad Pharsalum, ad Caesarem tandem se convertit et cum eo in gratiam rediit. Itaque anno 46/45 Achaiam provinciam rexit.
Anno 43 mense Ianuario a senatu ob auctoritatem nominis et aetatis, etsi gravi morbo adfectus, Servius electus est qui ad Marcum Antonium cum duobus collegis legatus de pace mitteretur. Nam eo tempore Antonius Galliam Cisalpinam Decimo Iunio Bruto eripere volebat atque eum Mutinae obsessum retinebat. Sed, sive ultimis diebus Ianuarii sive primis Februarii, viribus deficientibus, Servius Sulpicius antequam ad castra Antonii perveniret mortuus est.
Consul Pansa laudationem funebrem in senatu pronuntiavit, et statuam ei in Rostris statuendam censuit. Servilius vero Isauricus consularis negavit statuam esse decernendam quoniam morbo, non ferro, consumptus esset. Tum Cicero nonam Philippicam habuit et obtinuit ut veteri amico suo Sulpicio Rufo et statua aenea pedestris in Rostris et sepulcrum publicum in Esquiliis decernerentur; quae statua etiam sub imperatoribus remansit ac memoriam Sulpici posteris aetatibus tradidit.
De homine et amico
Erat homo integerrimus ac studiis deditus. In primis amicitiae officia religiose colebat : nam ex tot scriptis duae tantum epistulae ad Ciceronem missae supersunt, quarum una post mortem filiae Tulliae eum consolari conatur.
In oratione Pro Murena Cicero, dum vult ostendere bellicas virtutes Murenae ad consulatum petendum iuris scientia potiores esse, ius civile saepe a se alias laudatum irrisit. Nam ibi descripsit artem in verborum cavillationibus consistentem, quibus innocentia, velut laqueis, captaretur (hodieque multi homines antiquum ius Romanum nimis verborum ac formularum tenax fuisse arbitrantur). Sed fides officii religiose servata Ciceronem saepe huc adduxit, ut multa patronus diceret contra atque sentiret. Longe alia vera eius opinio de Sulpicio erat : pulcherrime enim scripsit eum non tam iuris consultum quam iustitiae consultum esse. Ita omnia semper ad aequitatem Sulpicius referebat !
Marcellus
Marcellus est cognomen Romanum. Hodie praenomen diffusus est. Marcellus significat militaris a fonte Vita Marcelli de Plutarcho.
Qui hoc praenomen habuerint
Marcellus est nomen pontificale quod duo papae sibi imposuerunt:
Görlitzer Bahnhof (statio)
Statio Gorlicensis Berolini in parte Montis Crucis est statio ferriviae metropolitanae cuius linea 1 hic est elevata. Statio confecta est anno 1901o et mense Februario anni 1902i alio nomine aperta. Stationis constructorum rector fuit Hinricus Schwieger. Usque ab anno 1926o statio nomine qui nunc est appellatur. Viatores hoc nomen voluerunt.
Coordinata geographica
52.49889°N, 13.43139°W
Nicanor (Demetrii miles)
Nicanor (Graece ), qui saeculo IV a.C.n. exeunte floruit, fuit anno 301 a.C.n. (post proelium iuxta Ipsum commissum) Demetrii Poliorcetae miles, qui regem adiuvit ut urbem Ephesum a Diodoro phrurarcho recepisset.
Fulvius Tomizza
Fulvius Tomizza  (Humagi in Histria tunc ad Regnum Italicum nunc ad Croatiam pertinenti natus die 26 Ianuarii 1935; mortuus  Tergeste die 21 Maii 1999) fuit scriptor  Italicus. Anno 1977 operis  La miglior vita gratia Praemium Strega accepit.
Barium (discretiva)
Chemica
Barium (disambiguation)
Tortola
Tortola est omnium Virginis Insularum Britannicarum maxima et superficie (55.7 km2) et numero incolarum (23 908). Ad orientem et septentrionem insulae Sancti Ioannis et ad occidentem insulae Virgin Gorda iacet. Maxima eius urbs est Road Town, quae etiam caput Virginis Insularum Britannicarum est.
Goffredus Parise
Goffredus Parise  (Vicetiae natus die 8 Decembris 1929;  Tarvisii mortuus die 31 Augusti 1986) fuit scriptor  Italicus. Anno 1982 operis  Il sillabario n° 2 gratia Praemium Strega accepit.
Onomarchus (Antigoni miles)
Onomarchus (Graece ), qui saeculo IV a.C.n. exeunte floruit, fuit anno 316 a.C.n. Antigoni Monophthalmi miles; ille enim eo anno militbus praefuit qui Eumenem captum pro Antigono tenebant.
Marianus Rampolla Del Tindaro
Rampolla del Tindaro, Marianus  (nobili genere natus in Polizzi Generosa, Sicilia die 17 Augusti 1843 - obiit Romae die 16 Decembris 1913) fuit presbyter, episcopus ac cardinalis Ecclesiae Catholicae. Ab anno 1887 fuit Secretarius Status papae Leonis XIII usque ad mortem pontificis.
Vita
Post mortem papae Leonis XIII, conclave coepto I Augusto 1903 Rampolla favoritus erat, quia sub Leone XIII munere Secretarii Status functus est, sed imperator Franciscus Iosephus I pontificatum eius labefactavit. Dicitur nam nomine imperatoris Kniaz Cardinalem Puzyna post secundum scrutinium vetum praesentasse cuius Catholici imperatores tum ius habuerunt. Cum Rampolla quorum necessarium non pervenire posset, patriarcha Venetiae, Iosephus Cardinalis Sarto, animi cardinalium in se convertit.
Die 4 Augusti 1903, Sarto papa nomine Pio X creatus est.
Carolus Sgorlon
Carolus Sgorlon (natus in Cassacco die 26 Iulii 1930; Utini mortuus die 25 Decembris 2009) fuit scriptor Italicus. Anno 1985 operis  L'armata dei fiumi perduti gratia Praemium Strega accepit.
Trisantona
Trisantona (Anglice: Trent) est flumen Angliae quod in comitatu Staffordiensi oritur et fluit circiter 300 chiliometras versus orientem meridionalem, per urbem Nottinghamiam intereuns, in Aestuarium Hymbri et dehinc in Mare Germanicum.
NET (discretiva)
NET potest esse:
Conradus Benitez
Conradus Benitez (Conrado F. Benitez; natus apud Pagsanjan die 26 Novembris 1889; mortuus die 4 Ianuarii 1971), filius Hyginii Benitez, fuit eruditus Philippinarum. Fuit alumnus Universitatis Chicagoensis, professor rerum commercialium apud Universitas Philippinarum, et cum aliis conditor Collegii Puellarum Philippinici. Anno 1919 Vasingtoniae profectus particeps fuit Missionis ad Libertatem Philippinarum Suadendam.
Iosephus Abad Santos
Iosephus Abad Santos y Basco (natus urbe Sancti Ferdinandi die 19 Februarii 1886; interfectus apud Malabang die 2 Maii 1942) fuit iudex principalis, quintus ille, insularum Philippinarum. Anno 1942 locum tenuit praesidis Philippinarum.
Anno 1919 Iosephus Abad Santos particeps fuit Missionis ad Libertatem Philippinarum Suadendam. Eodem anno cum aliis initia Collegii Puellarum Philippinici praeparavit. Ab anno 1921 fuit causidicus generalis (Attorney General); a die 24 Decembris 1941 fuit iudex principalis (Chief Justice). Iaponensibus insulas debellantibus, Manuele Quezon ad Australiam et in Civitates Foederatas profugus, iussu huius Iosephus Abad Santos brevissimo spatio locum praesidis tenuit. A militibus Iaponensibus captus se submittere recusavit; supplicio ultimo dicatus ictu pyrobolico necatus est.
Metatarsium
Metatarsium sive metatarsus sive ossa metatarsii seu ossa metatarsalia est pars pedis inter tarsum et digitos pedis.
Functio quadratica
Proprietates
1.) Omnes functiones quadraticae continuae sunt atque omnibus numeris realibus definiri possunt.
Lymphotoxinum
Lymphotoxinum (antea tumoris necrosis factor-beta notus) est lymphokinum cytokinum tumoris necrosis factor superfamiliae.
Nicanor (satrapa)
Nicanor (Graece ), qui saeculo IV a.C.n. exeunte floruit, anno 320 a.C.n. satrapa Cappadociae creatus est, sed an munus susceperit incertum est. Annis insequentibus pro Antigono Monophthalmo militavit; anno 316 Eumenem captum recepit. Postea satrapa Mediae satrapiarumque superiorum meruit et contra Seleucum pugnavit. Ibi anno fere 311 proelio interfectus est. An idem Nicanor urbem Duram condidisset incertum est.
Functio quadratica
Proprietates
2.) Ad monotoniam functionum quadraticarum parametrum a pertinet. Si a > 0, primum parabola stricte monotone descendit usque ad solum extremum (hic minimum), dum stricte monotone ascendit. Si a < 0, primum stricte monotone ascendit usque ad maximum, dum stricte monotone descendit.
Lymphotoxinum
Lymphotoxinum cellulis T typi Th1 generatum glycoproteinum et tumoris necrosis factori simile est; similiter inflammationem atque responsum antiviralem incitat. Praeterea organa lymphoidea secundaria (nodi lymphatici, splen) crescere iuvat, et ei munus in tumorigenesi habet.
Functio quadratica
Proprietates
3.) Derivatio talis functionis: . Quod haec functio linearis atque talibus functionibus solum unum zerum est, functio quadratica exacte unum extremum habet.
Lymphotoxinum
Genetica
Nomen geni est LTA; hoc in hominibus chromosomate sexto locatum est (6p21.33, OMIM: 153440).
Functio quadratica
Proprietates
4.) Integralis functionis quadraticae:
5.) Problemum reperiendi zera functionum quadraticarum valde magnum est, nam per eum numeri complexi nati sunt:
,
ergo ,
ergo
Functioni ergo duo zera sunt, si numerus (discriminans, quod tres casus solutionum aequationis/zerorum functionis discriminat) positivus, unum zerum, si 0 est. Si autem D < 0, functio nulla zera realia habet. Amplificando \mathbb{R}, mathematici copiam numerorum complexorum \mathbb{C} creaverunt. Hac in copia etiam casu D < 0 zera, sed complexa sunt.
Zerum derivationis extremum dat:
2ax + b = 0,
Si hic valor in termino functionis substituitur hicque transformatur, coordinatum y extremi reperiri potest:
7.) Derviatio secunda harum functionum semper numerus realis \ne 0 est, itaque quibus nulla puncta inflexionis sunt.
Nexus externus
"maths online function plotter" - instrumentum quo graphia functionum describi possunt (lingua anglica)
Nicomedes Cous
Nicomedes Aristandri filius Cous (Graece ), qui saeculo IV a.C.n. exeunte floruit, fuit post annum 323 a.C.n. Antigoni Monophthalmi et Demetrii Poliorcetae aulicus et legatus; ob hanc rationem decretis multarum urbium Graecarum laudatus est. Id videtur ex inscriptione longa, olim in Asclepieo posita in insula Coo, cuius fragmenta partim divulgata sunt.
Road Town
Road Town ('Oppidum Viarium') est caput et maxima Britannicarum Virginis Insularum urbs. Ad Portum Viarium in medio litore meridiano Tortolae in insula Caribica sita est. Numerus civium anno 2018 fuit 15 000 fere.
Oxythemis Larissaeus
Oxythemis Larissaeus (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis sectator. An pater huius fuerit Hippostratus Oxythemidis filius non liquet.
Orontobates (satrapa)
Orontobates (Graece ), qui saeculo IV a.C.n. exeunte floruit, stirpe Medus, Antigoni Monophthalmi coaevus, fuit huius regis sectator. Ante annum 316 a.C.n. Mediae satrapa creatus est; eo anno, ab Eumene et Pithone obsessus, victoriam reportavit.
Daniel Albertus Wyttenbachius
Daniel Albertus Wyttenbachius (Natus Bernae 1746 - Mortuus Oegstgeest 1820 ) fuit philologus Helveticus.
Inter opera quae edidit numerantur:
La voce del padrone (discus)
La voce del padrone ('Domini vox') est Franci Battiato phonodiscus, anno 1981 a societate EMI Italiana divulgatus. Hic phonodiscus, cantoris Siculi, novas scaenas musicas aperuit et carmina magnum mercatorium eventum obtinuerunt; nam La voce del padrone est primus phonodiscus Italicus long playing qui amplius decies centenorum milium exemplorum vendidit, summo indice duodeviginti hebdomades (non continuas) anno 1982 manens. Hoc phonodisco Battiato progredienti rockicae musicae adfuit, quamvis hanc musicam reliquisset cum L'era del cinghiale bianco (1979). Multi critici tamen dicunt Siculum musicum adhibuisse suas musicas dotes ut mercatorium eventum perficeret.
Carmina
Hae cantiones inter Siculi cantoris clarissimas sunt; in exemplum, cantio "Centro di gravità permanente" valde nota est in Hispania ob lingua Hispanica opus conversum. Cantioni "Il sentimiento nuevo" etiam lingua Hispanica conversio est; haec cantio de a sensitus se vocata delectatione in amorem exponit. Cantio "Bandiera bianca" est vituperatio in societatem musicumque universum.
Rivus Maior
Rivus Maior (Italiane: Riomaggiore) est oppidum Italiae ac municipium, circiter 1 670 incolarum, in Regione Liguria ac in Provincia Spediensi situm. Incolae Rivomaiorenses appellantur.
Rivus Maior una de Quinque Terris est.
Il nome della rosa (pellicula)
Il nome della rosa  (scilicet "nomen rosae") est pellicula ab Ioanne Iacobo Annaud docta, anno 1986 edita secundum mythistoriam ab Humberto Eco anno 1980 sub eodem titulo scriptam. In pellicula egerunt hi histriones:
Alectryomantia
Alectryomantia (graece ἀλεκτρυομαντεία, ab ἀλεκτρυών "gallus" et μαντεία "divinatio") est via vaticinandi quae fuit in usu in Africa necnon apud Romanos Graecosque. Quae via sic a Delrio, Disquisitionum magicarum libri sex, describitur: "definitus locus in partes aequales describitur et unicuique singulae alphabeti litterae inscribuntur deinde singulis litteris granum frumenti imponitur: postea ad hoc enutritus oscen gallinaceus introducitur qui grana comedat denique notantur litterae quarum primum grana depascitur v. g. litterarum : P.E.T. tunc creditur notari Petrus Petronius, Petrucius et quorum simili modo nomen inchoatur. ". Zonaras narrat Valentem hoc modo quaesisse quis sibi successurus esset.
Cannae
Cannae (Italiane: Canne della Battaglia) fuit urbs antiqua Apuliae, apud Aufidum fluvium praeclara ob homonymam pugnam. Hodie est locus archaeologicus Italiae, in Apulia regione, in Provincia Barolensi-Andriensi-Tranensi ac in municipio Barolensi situm.
Ecclesia Catholica Romana
Cannae fuerunt sedes episcopalis Ecclesiae Catholicae Romanae et hodie Sedes Titularis Ecclesiae Catholicae Romanae. Nomen sedis episcopalis Dioecesis Cannensis est.
Ioannes Iacobus Annaud
Ioannes Iacobus Annaud (natus die 1 Octobris 1943 in Draveil, Francia) est illustris moderator cinematographicus Francicus.
Christianus Slater
Christianus Slater (Urbe Novo Eboraco Christianus Michael Leonardus Hawkins die 18 Augusti 1969 natus) est actor Americanus.
Nicodemus (Demetrii sectator)
Nicodemus Nicarchidae filius, Messeniensis (Graece ), qui saeculo IV a.C.n. exeunte floruit, fuit Cassandri sectator et postea (anno fere 303/302) Demetrii Poliorcetae. Eo tempore proxeniam meruit apud Delphios.
Maria Bellonci
Maria Bellonci  (Romae nata die 30 Novembris1902; ibidem mortua die 12 Maii 1986) fuit scriptrix  Italica. Anno 1986 operis  Rinascimento privato gratia Praemium Strega accepit, quod ipsa anno 1947 una cum Guidone Alberti creaverat.
Rudolphus Nureyev
Rudolphus Khamet filius Nureyev (Tatarice Рудольф Хәмит улы Нуриев, Russice Рудо́льф Хаме́тович Нуре́ев, natus prope Ircutiam Russicae Sovieticae Foederativae Socialisticae Rei Publicae die 17 Martii 1938; mortuus Levallois-Perret in oppido Franciae 6 Ianuarii 1993) fuit saltator ballationis saltationisque modernae et choreographus Unionis Sovieticae. Qui, dominus saltationis appellatus, late maximus habetur eius aetatis saltator ballationis.
Natus est intra tramen Ferriviae Transsiberianae prope Ircutiam in Siberia, familia Tatarorum Islamicorum. Alumnus fuit academiae Vaganova Leningrad in urbe. Ex Unione Sovietica ad Occidentem anno 1961 defecit. Quod erat prima artificis Sovietici defectio maior per Bellum Frigidum effecta.
Inter suis erant Gore Vidal, Fridericus Mercury, Iacoba Kennedy Onassis, Michael Jagger, Elizabetha Minnelli, Andreas Warhol, Lee Radziwill, Talitha Pol, et Studio 54, claram discothecam Novi Eboraci, interdum annis 1970 exeuntibus visitabat.
Ioannes Connery
Ioannes Connery (vulgo plene Thomas Sean Connery), natus Edimburgi die 25 Augusti 1930, die 31 Octobris 2020 Nassovia in urbe insularum Bahamensium mortuus, fuit actor Scoticus. Notissimus est propter partes Iacobi Bond, in septem pelliculis inter annos 1962 et 1983 actas.
Georgius Vargas
Georgius Vargas (Jorge B. Vargas; natus urbe Bago die 24 Augusti 1890; mortuus die 22 Februarii 1980) fuit iuris consultus et fautor rerum athleticarum Philippinicus. Fuit alumnus Universitatis Philippinarum. Anno 1918 a secretis Sergii Osmeña, anno insequente a secretis Manuelis Quezon meruit, et de ea re eodem anno Vasingtoniae profectus est cum Missione ad Libertatem Philippinarum Suadendam.
A die 23 Ianuarii 1942 usque ad 14 Octobris 1943 fuit praeses Commissionis Executivae Philippinarum sub imperio Iaponensium.
Camillus Osías
Camillus Osías, vulgo Camilo Osías (natus apud Balaoan die 23 Martii 1889; mortuus Manilae die 20 Maii 1976), fuit magister ludorum et politicorum peritus Philippinarum. Is fuit alumnus Universitatis Chicagoensis annis 1905 et 1906, posteaque collegii praeceptorum Universitatis Columbiae anno 1910. Anno 1919 Vasingtoniae profectus particeps fuit Missionis ad Libertatem Philippinarum Suadendam. Ab anno 1921 usque ad 1936, fuit praeses Universitatis Nationalis Philippinarum.
Maximus Troisi
Maximus Troisi (natus die 19 Februarii 1953 Neapoli, Italia - mortuus est die 4 Iunii 1994 Romae) fuit praeclarus histrio et moderator cinematographicus Italicus.
Hymen (discretiva)
Hymen potest esse:
Foramen nigrum
Foramen nigrum vel foramen atrum est regio spatii quattuor dimensionum ex quo nihil, ne lux quidem, effugere potest. Doctrina relativitatis generalis praedicit quamlibet massam satis compactam spatium quattuor dimensionum deformare ut foramen nigrum formetur. Circa foramen nigrum est superficies a mathematica definita et horizon eventuum appellata, quae finem nullius reditus designat. Omnem lucem absorbet quae hunc horizontem attingit, nihil repercutiens, admodum sicut corpus atrum in thermodynamica. Mechanica quantica praedicit foramina nigra emittere radiationem sicut corpus nigrum cui est temperatura finita. Haec temperatura est inverso proportionalis massae foraminis nigri, quod difficile facit ut haec radiatio pro foraminibus nigris massae stellaris vel maioris observetur.
Res quarum campus gravitationis est nimis fortis pro effugio lucis primum saeculo duodevicensimo ab Ioanne Michell et Petro Simon Laplace consideratae sunt. Prima relativitatis generalis solutio hodierna quae foramen nigrum designare potest a Carolo Schwarzschild anno 1916 excogitata est, sed eius interpretatio ut regio spatii ex qua nihil effugere potest quattuor decennia addita ab eruditis nondum recepta est quin ut res mira mathematica. Per decennium 197, opus theoreticum probavit foramina nigra esse genericam relativitatis generalis praedictionem. Inventum stellarum neutronicarum exspectationem in rebus compactis et in gravitatione conlapsis ut realitas astrophysica excitavit.
Quomodo genitus sit
Cum in stellis elementorum leviorum (id est levius quam plumbum) satis quantitas non iam inveniatur, ea instabilis fit. Brevi lucidior splendet ut stella nova vel etiam supernova appelletur. Postea reliquiae collabuntur. Si stellae massa plus quam sesqualterum (exacte 1.4) Solis massae est, stella neutronica, si plus quam triplex (exacte 3.2) Solis massae, foramen nigrum gignitur. Id corpus stellae ita vocatur cum gravitatione tanta affectum sit ut ne lux quidem ex eo effugere possit.
De re ipsa
Gravitationis causa in vicinitate foraminis nigri etiam spatium quattuor dimensionum (id est trium regionum et temporis) valde incurvatur. Inde multa mira efficiuntur. Tempus ipsum, exempli gratia rei in foramen nigrum cadenti, non idem est atque spectatori externo. Ita fit ut nulla res intra radium Schwarzschildianum spectari possit omnesque res in foramen cadentes ad eum radium numquam pervenire videantur. Elementa in foramen cadentia tam cito circum eum revolvere solent ut orbem accretionis lucidissimum efficiant.
Die 11 Februarii 2016 nuntiatum est observatorium LIGO fluctum gravitatis sensisse quem emiserunt duo foramina decies milies centenorum milium annorum luce mensorum a terra intervallo distantes conflicti ac invicem absorpti. Haec res magni momenti a physicis esse habetur, quia theoriam relativitatis generalis—quae praedicit massam per spatium motam emittere fluctum gravitatis—partim probat.
De foraminibus ingentibus
Non numquam duo aut plures foramina nigra coeunt ut maius foramen fiat. Imprimis mediis in galaxiis maximi foramina nigra sita sunt; in Via lactea nostra illum foramen nigrum fons radiorum roentgeniorum Sagittarii A esse putatur. Non numquam et ista foramina nigra maxima orbe accretionis lucidissimo cinguntur. Etiam quasaria, fontes radiorum quasistellares, tales orbes accretionis esse putantur.
Glasnost
Glasnost' (Russice гласность; IPA [ˈglasnəsʲtʲ] ) significat 'perluciditatem' vel 'aperitionem', scilicet rei publicae. Hoc nomine Michael Gorbačev consilium vitiorum exstirpandorum in Unione Rerum Publicarum Socialisticarum Sovieticarum anno 1985 vocavit. Hoc consilio petivit ut magistratus rarius corrumperentur et iura aperte scribendi in ephemeridibus, dissentiendi, et libertatem informationis a magistratibus populo darentur.
F. Murray Abraham
F. Murray Abraham (Pittsburgi natus Fahrid Murray Abraham die 24 Octobris 1939) est actor Americanus, cuius mater oriunda e Italia et pater e Syria sunt. Anno 1984 Praemium Academiae optimi histrionis maris pro partibus Antonii Salieri in pellicula Amadeus actis accepit.
Bion Abderites
Bion Abderites (Graece: ), ut memorat Diogenes Laërtius, fuit mathematicus Abderites Democritique sectator. Scripsit tam Ionice quam Attice, primusque dixit esse partes terrae ubi menses sex nox sit, menses sex dies. Vixisse creditur saeculo quarto a.C.n. Fuit idem fortasse ac Bion astrologus, quem scripsisse de ventis Strabo memorat.
Maria Taglioni
Maria Taglioni, plene Francice Marie Taglioni, Comtesse de Voisins (Holmiae 23 Aprilis 1804; Massiliae 22 Aprilis 1884), fuit saltatrix ballationis aevi ballationis romanticae, una e personis maximi momenti in historia saltationis Europaeae. Inter celeberrimas ballationis romanticae ballerinas fuit, quod genus saltationis praecipue Londinii in Theatro Suae Maiestatis Lutetiaeque in Theatro Academiae Regalis Musicae in grege Ballationis Operarum Lutetiae colebat. Habetur, sine autem documento, prima ballerina quae partes erecta in digitos (en pointe) vere agebat.
Pithon Agenoris filius
Pithon Agenoris filius (Graece ) fuit pro Alexandro Macedoni satrapa Indiae, quod munus Alexandro mortuo retinuit. Ex India anno fere 315 expulsus, satrapa Babyloniae ab hoc anno meruit; pro Antigono Monophthalmo et cum Demetrio Poliorceta militavit. Anno 312 a.C.n. in proelio iuxta Gazam commisso interfectus est.
Mars (deus)
Nomen Martis Italicae originis esse videtur. Antea Mavortis habebat nomen, quod certe a stirpe reduplicata q.e. Mamart- > Mamert- est, quae extra linguas Italicas non est reperta. Dubium non est, quin Maris, deus Etruscus, originem Italicam habeat. Primo deus Romanus bellator fertilitatis herbarumque et defensor pecoris arvorumque terminorumque populique, Mars postea imperium proelii attributus est et cum deo Graeco Are agnitus est. Sed apud Italicos ille fuit pater populorum et deus cultissimus ex omnibus, eo quod omnes populi Italici ab eo geniti sunt: Marsorum nomen a Marte, Hirpinorum nomen a hirpo, Sabino verbo pro lupo, Picentium a pico, sacro animali dei.
Mars etiam est praeses deus Romae, et fabulosus conditoris Romuli pater proavus populi Romani habetur.
Mars cum Rheam Silviam concubuit, stirpes eorum Romulus et Remus erant. Romani ab ipsis nominantur filii Martis, et in urbe eorum bellicosa veneratio cultusque Martis maiores erant quam in Graecia Aris. Mars et Venus sunt amantes, etsi Venus nupsit Vulcano. Mars et Venus duos filios, Deimos et Phobos, habuerunt. Lucretius scribit de Marte in libris suis.
Mars bello Trojano Troiae pugnavit. Etiam iter cum Anna Perenna fecit.
Statio principalis Francofurtensis
Statio principalis Francofurtensis Germanico sermone Frankfurt Hauptbahnhof dictitata in Francofurto. Anno 1888 exstructa est. Stationem possidet et agitat Societas Ferriviaria Germanica.
Carolus Emmanuel II (dux Sabaudiae)
Carolus Emmanuel II Sabaudiae (natus Taurini die 20 Iunii 1634 - ibidem obiit die 12 Iunii 1675 fuit ab anno 1638 usque ad mortem Dux Sabaudiae, Princeps Pedemonti et Comites Augustae Praetoriae, Maurianae et Nicaeae. Carolus Emmanuel fuit etiam rex titularis Cypri et Hierosolymae et marchio Salutiarum (Italiane Saluzzo)
Index praesidum Regalis Societatis Geographicae
Hic habes indicem praesidum Societatis Geographicae Londiniensis (anno 1830 constitutae) et Regalis Societatis Geographicae Londinii sub hoc nomine anno 1859 constitutae.
Transportator noradrenalinae
Transportator noradrenalini sive transportator norepinephrini (abbreviatura internationalis: NET) vel cursor solubilis familiae sextae membri secundi (abbreviatura internationalis: SLC6A2) est transportator neurotransmissoris noradrenalini (norepinephrini, NE) exclusive in terminalibus neuronorum sympathicorum inventus. NET per natrio/chloro (Na+/Cl-) pendentem reabsorptionem noradrenalini extracellularis summam noradrenalini intra fissuram synapticam reducit.
Inhibitio pharmacologia dolores levare possit.
Genetica
Genum nomine SLC6A2 in hominibus chromosomate 16 locatum est.
Statio ferriviaria
Statio ferriviaria sive mansio est genus stationis ferriviae quo tramina vectoria, laophoria ceteraque vehicula vectoria deveniunt interea traminibus onerariis minus conventionaliter hic agunt. Dependens in urbe a paucis ad multa varient, sed plurimae urbes unum medium habent quod magnopere cum multis institutibus et statulis factum est et in corde urbis situm.
Lectus
Lectus (-i, m) est supellex quae ab hominibus ad dormiendum et quiescendum adhibetur.
Roma antiqua
Romani multas species lectorum habuerunt:
Regalis Societas Geographica
Regalis Societas Geographica, vulgo Royal Geographical Society, constituta est sub appellatione Geographical Society of London anno 1830, patrono Gulielmo IV rege. In ea incorporatae sunt Adsociatio Africana (nomine pleno Association for Promoting the Discovery of the Interior Parts of Africa), Sodalitas Raleigh et Adsociatio Palaestinensis. Chartam regalem meruit anno 1859.
Glevum
Glevum sive Glocestria (Anglice: Gloucester) est urbs Anglica, caput comitatus Glocestriae, et sedes episcopalis Ecclesiae Anglicae.
Historia
Britannia nuper in forma provinciae reducta, hic posita sunt saeculo I medio castra legionis II Augustae; e quibus mox erecta est urbs, titulo coloniae postea dignata, nomine Glevum.
Nicolaus Ammaniti
Nicolaus Ammaniti (Romae natus die 25 Septembris 1966) est scriptor Italicus. Primus eius liber mythistoricus, titulo Branchie, in pelliculam sub eodem titulo anno 1999 conversus est, protagonistis Ioanne Luca Grignani et Valentina Cervi. Ab anno 1996 inter scriptores "Cannibali" appellatos enumerabatur causa participationis in collectaneo variorum auctorum Gioventù cannibale et editionis collectanei a se scripti Fango. Hoc libro continetur fabula "L'ultimo capodanno dell'umanità" e qua post duos annos pellicula a Marco Risi, adiuvante ipso auctore, titulo L'ultimo capodanno. Liber Io non ho paura, anno 2001 divulgata et praemio Viaregio laureata, in pelliculam accommodatus est directore Gabriel Salvatores. Nicolaus Ammaniti anno 2009 operis Come Dio comanda gratia Praemium Streganum accepit.
Ara (constellatio)
Ara constellatio in caelo nocturno australi sita est. Facile et bene sub Scorpione constellatione spectari potest.
Opifex
Opifex sive operarius (sive in lingua mediaevali laborator ) est homo qui suis manibus laborat, membrum classis operarii. A servis eo distinguitur quod homo liber est; non est domini proprium. Eo definitur quod laborandi potestatem sicut mercimonium vendit quod facere potest quia homo liber est. Ex altera parte hanc potestatem vendere cogitur quia nihil possidet nisi eam potestatem.
Ara (constellatio)
Nomen Arae ab Eudoxo Cnidensi philosopho naturae mathematicoque quarti ante Christum natum saeculi datum est.
De mythologia
Secundum Eudoxum sidus eam aram significat, in qua Chiro ille Centaurus lupum immolavisse dicitur. Et Chiro et lupus item sidera facti sunt, nempe Centaurus et Lupus.
Opifex
Secundum placita Marxiana mercem non accipit nisi illam quae necessaria est ut vivere et laborare possit. Omnia bona quae super illud fabricabit propria conductoris fient. Eorum bonorum valor qui super ac plus est valor seu "super plus valor" nominatur.
Ara (constellatio)
De mythologia
Apud alios scriptum videmus eam esse aram a Vulcano exstructam, ubi di foedus contra Titanos fecerunt.
Opifex
Laboratores et laboratrices classem laboratorum formant. Distinguitur classis quae quidem est sed seipsam non novit a classi seipsam nescienti, vel classis "in seipsa" a classi "pro seipsa" quod modo Hegeliano an sich et für sich appellatur.
Ara (constellatio)
Stellae
μ Arae e classe spectrali G5 V tantum 49,82 sla remota est. Minimum tres planetae circum eam stellam revolvere putantur, quorum unus saxosus esse existimatur.
Opifex
Organizationes laboratorum sunt opificum collegia.
Ara (constellatio)
Stellae
In Ara constellatione Via lactea sita est. Multi cumuli stellarum iam parvis telescopiis optime spectari possunt.
Philo Cleonis filius
Philo Cleonis filius (Graece ), qui saeculo IV a.C.n. exeunte floruit, Erythrarum incola et Demetrii Poliorcetae coaevus, fuit inter annos 304 et 302 a.C.n. huius regis miles (sicut et frater Cleon); ob hac ratione a Megariis titulo "proxeniae" laureatus est ( VII 6).
Iosephus Rizal
Iosephus Protasius Rizal (Hispanice José Protacio Rizal), natus die 19 Iunii 1861, fuit auctor, vir publicus, et vir undecumque doctissimus et figura momentis Philippinarum. Inter auctores clarissimos Philippinos erat. Nomen e ricial verbo Hispanice derivatum est. Chirurgus ophthalmologiae, 22 linguas locutus est. Ricialis opulenta familia natus est Lacunapoli, apud Calambam, et septimus ex undecim filiis. Pater Franciscus Ricialis a Mercato fuit vilicus. Mater fuit Theodora Alonsum. Ricialis educatus est apud Iesuitas Athenaei municipalis Manilensis, et in artibus medicinaque apud patres praedicatores Pontificiae et Regalis Universitatis Sancti Thomae Manilensis. Ricialis in Europam migravit, ubi studuit in medicina in Hispania Universitati Mediae Matriti, in Francia apud Lutetim Parisiorum, et in Germania Berolini. Suae fabulae cives concitaverunt et conscientiam amplificaverunt apud compatrias amoremque et solidaritatem fecerunt.
Glans penis
Glans penis (glandis penis, f.) (Graece βάλανος) est apicalis penis pars, cui hoc nomen propter formam (vide glandem) datum est. Pene non erecto, glans a praeputio velatur. Valetudinis causa, glans sub praeputio accurate purgari debetur, quia illic praeputium smegma restat, si vir penem non omnino tergit.
Perilaus (Antigoni miles)
Perilaus (Graece ), qui saeculo IV a.C.n. exeunte floruit, Antigoni Monophthalmi coaevus, fuit anno 313 a.C.n. huius regis miles. Exercitum conduxit a Lycia Ciliciam usque (navibus eodem tempore a Theodoto conductis). Perilaus iuxta Aphrodisiam a militibus Ptolemai captus est et in Aegyptum incarceratus, sed mox iussu Antigoni redemptus. An idem fuerat Alexandri socius non liquet.
Sara Tyacke
Sara Tyacke (Sarah Tyacke; Caesaromagi Essexiae nata die 29 Septembris 1945), alumna Collegii Bedfordiae Universitatis Londiniensis, archivaria et rerum cartographicarum erudita, fuit vice-director tablini cartographici Musei Britannici (postea Bibliothecae Britannicae) ab anno 1973 1985 usque, et ab hoc anno director collectionum specialium eiusdem bibliothecae. Fuit Conservator Tabularii Publici Britannici a mense Decembri 1991, quod munus mutatum est anno 2003 in Directionem Archivorum Nationalium Britannicorum; e qua anno 2005 decessit. Fuit et praeses Societatis Hakluyt a 1997 2002 usque; socia est Societatis Antiquariorum Londiniensis et Regalis Societatis Geographicae.
Harlemum
Harlemum est urbs et municipium in Nederlandia, caput Hollandiae Septentrionalis provinciae, ad septentrionalem Randstad marginem situm, unum ex frequentissimis Europae areis metropolitis, pars quoque areae metropolitae Amstelodami. Harlemo anno 2019 fuerunt 161 265 incolae.
Historia
Harlemo a Gulielmo II anno 1245 ius municipale datum est.
Coordinata geographica
52.38333°N, 4.63333°W
Phoenix (Lysimachi sectator)
Phoenix (Graece ), qui saeculo IV a.C.n. exeunte floruit, fuit anno 302 a.C.n. in Lydia iussu Antigoni Monophthalmi dux exercituum qui Prepelao, Lysimachi sectatori, urbem Sardes reddidit; sed acropolem huius urbis Philippus -- is ut videtur qui fuerat Balacri filius -- pro Antigono servavit.
Phoenix Tenedius
Phoenix Tenedius (Graece ), qui saeculo IV a.C.n. exeunte floruit, insulae Tenedi incola, fuit anno 320 a.C.n. Eumenis sectator; pro eo cum Pharnabazo contra Craterum militavit. Anno insequenti Perdiccam ducem exercituum, qui ab Eumene seditionem moverat, debellavit. An idem sit qui anno 310 a.C.n. pro Polemaeo in Phrygia Hellespontina contra Antigonum Monophthalmum militavit, non liquet.
Pantopolium
Pantopolium est macellum in magna domo plurium tabulatorum. Omnis generis mercimonia venduntur emunturque. Saepe in media urbe collocatum, etiam suburbana sunt.
Stephanus Martin
Stephanus Glenn Martin (die 14 Augusti 1945 in Waco Texiae natus) est celeber comoediarum actor et scriptor Americanus.
Victorius Amadeus I Sabaudiae
Victorius Amadeus I Sabaudiae  (natus Taurini die 8 Maii 1587 - obiit Vercellis die 7 Octobris 1637) fuit ab anno 1630 usque ad mortem insequenti anno Dux Sabaudiae, Princeps Pedemonti et Comes Augustae Praetoriae, Maurianae et Nicaeae. Carolus Emanuel fuit etiam rex titularis Cypri et Hierosolymae et marchio Salutiarum (Italiane Saluzzo)
Decemviri legibus scribundis
Decemviri legibus scribundis fuerunt consilium ad iura rei publicae Romanae describenda annis 451 et 450 a.C.n. electum. Decemviri consulti sunt, quia plebs instituerat secessionen facere, donec leges scriptae fuissent. Ita Decemviri creaverunt leges XII Tabularum.
Primum Collegium
Anno 451 decem viri patricii ordinis electi sunt, qui etiam in loco consulum summum imperium habuerunt: Hi decem tabulas legum descripserunt.
Secundum Collegium
Cum plebeii plures leges postularent, anno 450 a.C.n. secundum collegium electum est. Nunc et plebeii inter decemviros fuerunt: Hi undecimam et duodecimam tabulam composuerunt. Sed quod deinde se tyrannos praebuerunt, anno 449 a.C.n. iterum consules summi magistratus electi sunt.
Viperae caudisonae
Viperae caudisonae (nomen non scientificum) sunt Crotali, quorum cauda crepitaculo praedita est, quod, cum in periculo se habent, quatiuntur. Crepitaculum squamis cavis constat, quae singulae omni cutis mutatione adutuntur, unde sonus oritur.
Polyarchus (Seleuci sectator)
Polyarchus (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 315 et 311 a.C.n. iussu Pithonis in Babylonia praefectus; quo anno, Seleuco redito, Polyarchus se cum eo coniunxit.
Franciscus Hyacinthus Sabaudiae
thumb|Franciscus Hyacinthus Sabaudiae
Franciscus Hyacinthus Sabaudiae (Taurini die 14 Septembris 1632; mortuus ibidem die 4 Octobris 1638) fuit ab anno 1637 usque ad mortem insequenti anno Dux Sabaudiae, Princeps Pedemonti, et Comes Augustae Praetoriae,  Maurianae, et Nicaeae. Franciscus Hyacinthus fuit etiam rex titularis Cypri et Hierosolymorum et marchio Salutiarum.
Vita
Franciscus Hyacinthus numquam vere dux fuit, nam ipse, cum pater, Victorius Amadeus I, die 7 Octobris 1637 obiit, solum quinque annos natus est, et ergo mater, Maria Christina Franciae, ducatus procuratrix creata est.
Iam die 14 Septembris 1638, Franciscus Hyacinthus propter gravem febrem lecto tentus est, et post duas hebdomadas obiit.
Philetaerus
Philetaerus (Graece ), filius Macedonici viri Attali et uxoris Boae, qui Tiei natus anno 263 a.C.n. mortuus est, eunuchus fuisse dicitur ex infante ob quendam casum. Nihilominus Alexandro mortuo Lysimachus, unus e diadochis, ei Pergamenam arcem 301 a.C.n. ut legato suo tradidit, thesaurum pecuniasque ibi ut custodiret. Ac rem mandatam aliquamdiu cum fide gessit. Postquam vero Arsinoe, nova uxor Lysimachi, insidias ei parare coepit, circa 282 a.C.n. sibi consulere statuit atque utcumque res ferebat inter perpetua diadochorum bella alii atque alii imperatori fidem promittebat (plerumque vicinis Seleucidis) ː hoc modo securus in oppido suo manere potuit ita ut conditor regni Pergameni et stirpis Attalidarum vulgo habeatur quamquam regium titulum sibi numquam vindicavit (nummos quidem suo nomine inscriptos percussit sed effigie Seleuci signatos). Quo in imperio mortuo Philetaero  Eumenes, fratris eius Eumenis filius successit.
Garganus mons
upright=1.3|thumb|Garganus mons Mons Garganus est Dauniae promontorium, 70 chiliometra in Mare Hadriaticum protendens, ex quo Sinus Sipontinus oritur.
Mons Garganus ad occidentem Tabulam Apulam tangit.
Apud Garganum est Viridarium Nationale Garganum.
Ioannes Sumulong
Ioannes Sumulong (Juan Sumulong; natus oppido Antipolo die 27 Decembris 1874; mortuus die 9 Ianuarii 1942) fuit politicorum peritus Philippinarum. Fuit alumnus Collegii Sancti Ioannis Laterani, ubi baccalaureatus est; postea iurisprudentiae studuit apud Universitatem Sancti Thomae Manilanam. Causidicus receptus est anno 1901.
Ab anno 1919 usque ad 1931 fuit praeses factionis Democraticae.
Polyclitus Atheniensis
Polyclitus (Graece ), qui saeculo IV a.C.n. exeunte floruit, fuit cum Heraclida vel Heraclito quodam legatus Antigoni Monophthalmi apud populum Atheniensem, et, si inscriptio de hac re recte interpretatur, Atheniensis ipse. Ille cum Heraclida pecuniam accepit in bello utendam quod Demetrius Antigoni filius contra Cassandrum gerebat.
LacusCurtius
LacusCurtius est collectio interretialis paginarum de librorum Latine scripti a Universitate Chicaginiensi, de Lingua Latina, Lingua Graeca, rebusque aliis quae praebet textus, commentaria, plurimaque alia et operum classicorum Anglicae versiones.
Alexander Alexandrov
Biographia
Alexander Basilii filius Alexandrov natus est 13 Aprilis (1 Aprilis Calendarii Iuliani) anni 1883 in vico Plachino gubernii Resanensis Imperii Russici. Anno 1892 Petropolim venit, ibi ad annum 1897 erat cantor templi. Annis 1900 – 1902 in Conservatorio Petropolitano studebat. Annis 1906 – 1909 Tueriae colebat, erat syntonarius chori cantorum ecclesiastici, atque in certis institutibus educationis laborabat. Anno 1909 Alexandrov incepit studium suum in Conservatorio Moscuensi, ubi nonnullos annos post suas probationes summales prospere sustinuit. Annis 1913 – 1916 ille denuo Tueriae laborabat, in qua urbe scholam musicalem condidit et administrabat. Ab anno 1918 Alexandrov in Conservatorio Moscuensi docebat (ibi ab anno 1922 erat professor, ab anno 1925 cathedram chori cantorum administrabat, annis 1929 – 1936 vicarius decani facultatis syntonariorum militarium et annis 1932 – 1934 decanus facultatis syntonariorum erat). Eodem tempore etiam aliis locis laborabat, e.g., annis 1918 – 1922 erat syntonarius chori templi Christi Salvatoris (Moscuae locati), annis 1922 – 1930 erat syntonarius et praefectus chororum in theatris Moscuensis.
Anno 1928 Alexander Alexandrov condidit Gregem cantionis Exercitus Rubri (qui dein erat Grex cantionis et saltationis Exercitus Sovietici, nunc est Grex cantionis et saltationis Exercitus Russici, in honorem conditoris sui nominatur ab anno 1946), cuius praefectus ad mortem suam mansit. Grex ille factus est popularis, fuit specimen pro creatione aliorum gregum cantionis et saltationis. Tempore Belli Magni Patrii Alexandrov cum grege suo plus milia concentuum pro milibus Sovieticis in fronte perfecit.
Creatura musicalis
Alexander Alexandrov creavit musicam ut plurimum pro cantionibus militaribus patrioticis, quorum sunt, e.g., Sacrum Bellum («Священная война», opus notabilissimum, anno 1941 creatum), Cantio de Exercitu Sovietico («Песня о Советской Армии», 1943), Cantio Victoriae («Песня Победы», 1945), Pro magna terra Sovietica («За великую землю Советскую»), Quatite de caelo, aeroplana («Бейте с неба, самолёты»), etc. Etiam perfecit adaptationem multorum carminum popularium, ut a choro cantentur.
Alexandrov est auctor musicae Hymni Unionis Sovieticae (anno 1943 accepti), cuius basis est melodia Hymni Factionis Bolsevicorum, ab eo compositore creata anno 1939 (quo anno Alexandrov factus est membrum factionis illius). Nunc musica illa pro Hymno Russiae utitur.
Alexander Alexandrov pro operibus suis affectus est praemiis (e.g., Praemio Staliniano bis accepit). Anno 1937 datus est titulo artificis popilaris URSS.
Plistias Cous
Plistias Cous (Graece ), qui saeculo IV a.C.n. exeunte floruit, insulae Coi incola, fuit anno 306 a.C.n. pro Demetrio Poliorceta dux classium. Ille enim navigator principalis fuit classis omnis; ille una cum Hegesippo Halicarnassensi in proelio iuxta Salaminem Cypri commisso praefuit alae dextrae.
Polemaeus Polemaei filius
Ptolemaeus seu potius Polemaeus Polemaei filius (Graece ), qui saeculo IV a.C.n. exeunte floruit, Antigoni Monophthalmi nepos (scilicet fratris Polemaei filius), fuit inter annos 323 et 310 a.C.n. huius regis sectator, postea breviter Cassandri; anno 309 a.C.n. in insula Coo a Ptolemaeo Aegypti satrapa mortem sibi inferre coactus est.
Azemiops feae
Azemiops feae est species anguium venenosorum generis monotypici Azemiopis subfamiliae monotypicae Viperidarum. Nullae subspecies agnoscuntur. Prima specimina a Leonardo Fea exploratore Italo descripta sunt, et genus deinde a Georgio Alberto Boulenger anno 1888 rite descriptum est. Una e pristinis viperidis habita, haec serpens in montibus Asiae Meridio-Orientalis habitat, praecipue in Sinis, Tibeto meridio-orientali, et Vietnamia.
Travian
Travian (-nis, m) est ludus navigatri, qui ab Travian Games GmbH creatus est.
Lusores agunt in aetate imperii Romani.
Pytheus (chiliarcha)
Pytheus (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis seu miles seu sectator; de terris ab eo et ab Adrasto iuxta Sardibus possessis in "inscriptione Mnesimachi" legimus. Ex eadem inscriptione satis constat Pytheum et Sagarium (Lydos ut videtur) chiliarchas meruisse.
Sagarius (chiliarcha)
Sagarius (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis seu miles seu sectator. Ex "inscriptione Mnesimachi" satis constat Sagarium et Pytheum (Lydos ut videtur) chiliarchas in Lydia meruisse.